ไทยพาณิชย์ยันทยอยส่งเอกสารให้สจล.แล้ว
ผู้บริหารไทยพาณิชย์ยืนยันทยอยส่งเอกสารให้สจล.ตามที่ร้องขอแล้ว ย้ำไฟไหม้ไม่มีเอกสารสำคัญเสียหาย
9 ก.พ. 2558

ผู้บริหารไทยพาณิชย์ยืนยันทยอยส่งเอกสารให้สจล.ตามที่ร้องขอแล้ว ย้ำไฟไหม้ไม่มีเอกสารสำคัญเสียหาย
เมื่อวันที่ 9 ก.พ. นายอาทิตย์ นันทวิทยา รองผู้จัดการใหญ่ ธนาคารไทยพาณิชย์ แถลงว่า กรณีที่ผู้บริหารสถาบันเทคโนโลยีพระจอมเกล้าเจ้าคุณทหารลาดกระบัง (สจล.) ระบุว่า ธนาคารไทยพาณิชย์ประวิงเวลาส่งเอกสารนั้น ในวันนี้ธนาคารได้ทยอยส่งเอกสารให้ สจล. ตามที่ขอมาแล้วบางส่วน ซึ่ง สจล. เพิ่งยื่นขอมาเมื่อวันศุกร์ (6 ก.พ.) ธนาคารก็รีบดำเนินการให้ แต่ยอมรับว่าเอกสารบางส่วนต้องไปค้นหาที่คลังเอกสารซึ่งอาจใช้เวลาสักหน่อย 
"ขอย้ำอีกครั้งว่า เหตุเพลิงไหม้อาคารสำนักงานใหญ่ที่ชั้น 10 โซนเอในครั้งนี้ ไม่มีเอกสารสำคัญเสียหาย โดยเฉพาะเอกสาร สจล. ไม่ได้อยู่ในที่เกิดเหตุแน่นอน"นายอาทิตย์กล่าว